రాహుల్ రవీంద్రన్

రాహుల్ రవీంద్రన్ ఒక సినీ నటుడు. తమిళ, తెలుగు, ఇంగ్లీషు సినిమాల్లో నటించాడు. గాయని, డబ్బింగ్ కళాకారిణి చిన్మయి ని వివాహం చేసుకున్నాడు.

వ్యక్తిగత జీవితం 
రాహుల్ చెన్నైలో పుట్టి పెరిగాడు. తల్లిదండ్రులు రవీంద్రన్, వసుమతి.
వీరి పూర్వీకులు తంజావూరు జిల్లాకి చెందినవారు. చెన్నై లోని విద్యామందిర్ సీనియర్ సెకండరీ పాఠశాలలో చదివాడు. తర్వాత కామర్స్ లో డిగ్రీ చదివాడు. తర్వాత బిజినెస్ మేనేజ్మెంట్ లో మాస్టర్స్ కోసం ముంబై వెళ్ళాడు. అక్కడే ఓ మీడియా సంస్థలో అసిస్టెంట్ బ్రాండ్ మేనేజరుగా పనిచేశాడు. ఇతనికి రోహిత్ రవీంద్రన్ అనే తమ్ముడు ఉన్నాడు. రోహిత్ వృత్తిరీత్యా ఒక ఫోటోగ్రాఫరు.

కెరీర్ 
ముంబైలో ఉండగా ఇతన్ని ఓ రెస్టారెంటులో గమనించిన దర్శకుడి దివాకర్ బెనర్జీ ఇతన్ని ఓ ప్రకటనలో కనిపించమని అడిగాడు. అది విజయవంతం కాగానే మరిన్ని ప్రకటనల్లో అవకాశం వచ్చింది. ఇదే సమయంలో తమిళంలో ప్రసారమయ్యే కొన్ని పిల్లల టివి కార్యక్రమాల్లో గాత్రాన్ని అందించేవాడు. 

తర్వాత ముంబైలో ఉద్యోగాన్ని వదిలేసి సహాయ దర్శకుడిగా పని చేసేందుకు చెన్నై వచ్చేశాడు.

సినిమాలు 
 అందాల రాక్షసి
 అలా ఎలా?
 హౌరాబ్రిడ్జ్ (2018)
 టైగర్
 హైదరాబాద్ లవ్ స్టోరి (2018)

మూలాలు 

తమిళ సినిమా నటులు
తెలుగు సినిమా నటులు